כביש 3

כביש 3 הוא כביש רוחב בישראל , המחבר בין אשקלון בדרום-מערב, דרך קריית מלאכי עד צומת הכניסה ליישוב מבוא חורון, דרומית-מזרחית למודיעין-מכבים-רעות. בין צומת מלאכי לצומת ראם חופף הכביש לאורך כ-4 קילומטרים לתוואי של כביש 40. קטע מהכביש הוא גם חלק מכביש M40 ברשת הכבישים הערבית הבינלאומית משריק.

כביש 3 הוא כביש מרכזי המחבר את דרום הארץ לירושלים, דרך מחלף לטרון וכביש 1. החברה הלאומית לדרכים בישראל שדרגה את הכביש והפכה אותו לדו-נתיבי ורב-מסלולי. כמו כן בוצעה הפרדה מפלסית בין הכביש לבין מסילות הרכבת החוצות אותו על ידי רכבת ישראל.
למרות זאת, הכביש אינו כביש מהיר כיוון שהוא משמש ככביש הגישה היחיד לרבים מהיישובים שבצידו.

היסטוריה
היסטורית, הכביש שימש כציר אסטרטגי המקשר בין מישור החוף הדרומי לירדן. בעבר הגיע כביש 3 מאשקלון, דרך רמאללה ליריחו ולגשר אלנבי. קטע הכביש צומת מלאכי לאשקלון נסלל בשנים 1936–1937 כחלק ממיזם כביש יפו–עזה הבריטי.  בשנות ה-30 המאוחרות, במסגרת ההיערכות הלוגיסטית למלחמת העולם השנייה, סללו הבריטים את המשכו של הציר מלטרון לעבר רמאללה. בתקופה זו עבר הכביש דרך רמאללה וירד מזרחה עד ליריחו ולגשר אלנבי, ובכך היווה עורק תחבורה רציף ומרכזי בין הים התיכון לבקעת הירדן. 

בעקבות הסכמי אוסלו משנת 1993 נמסר תוואי הכביש באזור רמאללה ויריחו לרשות הפלסטינית (בדומה לקטעים בכביש 60) וקטעי כביש מפוצלים שנשארו בשליטת ישראל הפכו לכבישים מקומיים הממוספרים ב-3 או 4 ספרות. מאז 1995 ועד שנת 2004, הכביש היה מסתיים בצומת עם כביש 443. בשנת 2004 נבנתה גדר ההפרדה בין הכפר בית סירא לבין היישוב מכבים והכביש נחסם לתנועה בקטע זה; לכן כיום מסתיים הכביש בצומת מבוא חורון, כשבעה ק"מ בלבד מדרום לצומת עם כביש 443.

בשנים 2002–2003 נסלל מחדש קטע הכביש שבין מחלף בקוע ועד לצומת חטיבה שבע. במקטע זה היה קיים כביש צר ומפותל והוחלט לשדרגו לכביש רחב ודו-מסלולי. זהו הקטע היחיד בכביש 3 שנבנה בסטנדרטים של כביש מהיר ולא קיימים רמזורים לאורכו. במסגרת ניסוי של מע"צ שמטרתו הייתה לאתר טכנולוגיות נוספות לסלילת כבישים, נבנה קטע הכביש מבטון. בעבר נפוצה שמועה כי בניית הכביש מבטון נועדה לאפשר נחיתת מטוסים במקרי חירום, אלא שהמטרה הייתה מציאת טכנולוגיות חלופיות לאספלט כדי לחסוך בעלויות אחזקה וייבוא חומרי גלם, ראיה לכך שהכביש אינו מתאים לנחיתת מטוסים הם עיקוליו של הכביש, וכן הימצאותם של עמודי תאורה בצדדיו וגדר הפרדה במרכזו. בקיץ 2025 גורדה השכבה העליונה של הבטון והוחלפה באספלט. בשנים 2003–2006 שודרגו באופן משמעותי קטעי הכביש שבין צומת מסמיה ועד צומת נחשון. הכביש הורחב ונוספו בו נתיבים נוספים.

בשנת 2011 הוחלט להרחיב ולשדרג גם את הקטע שבין אשקלון לקריית מלאכי, אך בהיעדר תקציב, בוצע רק שיפור של הצמתים המסוכנים בקטע, במסגרתו הוצבו רמזורים ושופר מערך הנתיבים. עם זאת, קטע הכביש שבין צומת קסטינה לכפר ורבורג הורחב כבר בשנות ה-80, בעת שיגאל הורביץ, שהיה תושב כפר ורבורג, היה שר אוצר. החל מאוקטובר 2015 ועד לסוף 2018, הורחב קטע הכביש בין צומת אבא הלל לצומת משואות יצחק, לכביש דו-נתיבי, דו-מסלולי. החל באוקטובר 2017 ועד לאפריל 2019 הורחב גם קטע הכביש שבין צומת משואות יצחק וצומת כפר ורבורג לכביש דו-נתיבי, דו-מסלולי. במהלך החודשים יולי ואוגוסט 2019 נבנה מעבר תת-קרקעי להולכי רגל מתחת לכביש בסמוך למחנה עמנואל, בעקבות מקרים רבים בהם נפגעו חיילים שחצו את הצומת בכניסה למחנה.

 תוכניות עתידיות 
לפי תוכנית המתאר הארצית לדרכים, קטע כביש 3 שבין מחלף שורק ומחלף לטרון, יוסב בעתיד לכביש מהיר כהמשכו של כביש 7 הקיים כיום. במסגרת שינוי זה צפויה העתקת מחלף לטרון כקילומטר צפונה, וכן צפוי מיחלוף הצמתים לאורכו. בתחילה תוכנן שקטע כביש זה, לאחר שדרוגו, ישנה את מספרו ל-7; אולם על-פי תוכנית משרד התחבורה לעדכון המספור של רבים מכבישי ישראל שעליה פורסם בסוף שנת 2018 – כביש 7 הקיים כיום, יחד עם כביש 41 שצפוי לעבור שדרוג, הם אלו שצפויים להיות ממוספרים כהמשכו של כביש 3 הקיים והמתוכנן, בין מחלף שורק לכביש 443. קטע כביש 3 בין צומת אבא הלל למחלף שורק צפוי להתפצל מכביש 3 ולקבל מספר אחר כביש 33 .

ישנה תוכנית לסלול מחדש קטע שיחבר את כביש 3 בין מבוא חורון לכביש 443.

מחלפים וצמתים לאורך הכביש
קילומטריםק"מ לפי מתגיםשםסוג מפגשמיקוםדרכים מצטלבות כביש 3 ממערב למזרח 0 228 צומת אבא הילל 25x25 פיקסלים כפר סילבר 0.5 228.5 צומת ללא שם כניסה לכפר סילבר 2 230 הודיה כביש 3500, כניסה לניר ישראל, לברכיה ולהודיה 4 232 צומת הודיה 6.5 234.5 צומת ללא שם נגבה  כביש 3612 (כניסה לנגבה), כניסה למחנה עמנואל 8 236 משואות יצחק כניסה למשואות יצחק 9.5 237.5 מרכז שפירא כניסה למרכז שפירא 10 238 עין צורים כניסה לעין צורים 11 239 שפיר כביש 3613 12.5 240.5 כפר ורבורג / אביגדור כניסה לכפר ורבורג ולאביגדור 14 242 צומת באר טוביה קריית מלאכי (דרך יגאל הורוביץ) 14.5 242.5 צומת ללא שם שדרות דוד בן-גוריון,הבאר, גישה לאזור התעשייה באר טוביה 15.5 243.5 צומת ללא שם שדרות מנחם בגין 16 244 צומת מלאכי (קסטינה)מועצה אזורית באר טוביה 18 246 צומת אחים תלמי יחיאל כניסה לתלמי יחיאל, לכפר אחים, לערוגות, לינון ולמכללת אחווה 20 248 צומת ראם (מסמיה)
(מחלף בתכנון) בני רא"ם 20.5 248.5 צומת ללא שם יואב 22 250 רבדים כניסה לרבדים, כניסה לבני ראם ולחפץ חיים 24 252 בית חלקיהכניסה לבית חלקיה, לחפץ חיים ולגני טל 25 253 יד בנימין כניסה ליד בנימין 26 254 מחלף שורק 25pxמועצה אזורית נחל שורק,  29 257 צומת ללא שם 25x25 פיקסלים יסודות כניסה ליסודות ולנצר חזני 33 261 צומת חולדה טל שחר, כניסה לטל שחר 35 263 צומת נחשון 37 265 מחלף בקוע 25px בקוע כניסה לבקוע 39 267 מחלף נחשון - נווה שלום 25px נחשון / נווה שלום כניסה לנחשון ולנווה שלום 42 271 צומת חטיבה שבע 25x25 פיקסלים לטרון 42.5 272.5 מחלף לטרון 25px 43 273 צומת ללא שם 25px פארק קנדה גישה לפארק קנדה 45.5 274.5 צומת מבוא חורון 25px מודיעין-מכבים-רעות שדרות החשמונאים 47 276 צומת ללא שם 25px מבוא חורון כניסה למבוא חורון

ראו גם
 כבישי ישראל
 גשר הקשתות (נחל לכיש)
 גשר פריזר

קישורים חיצוניים



הערות שוליים

קטגוריה:ישראל: כבישים
קטגוריה:קריית מלאכי: תחבורה
קטגוריה:עין צורים
קטגוריה:מודיעין-מכבים-רעות: תחבורה
קטגוריה:אשקלון: תחבורה
קטגוריה:לטרון: תחבורה